Diari Oficial de la Generalitat Valenciana


Sumari del DOGV 5679, del 14-01-2008 (2008/310)

RESOLUCIÓ de 27 de desembre de 2007, de la consellera d'Agricultura, Pesca i Alimentació, per la qual s'establix el termini de presentació de sol·licituds d'ajudes acollides al Reial Decret 1517/2007, de 16 de novembre, pel qual s'establix un règim temporal d'ajudes al sector pesquer per al manteniment de la competitivitat de l'activitat pesquera, acollides al règim de minimis.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5679

Data del DOGV
:   14-01-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/310


Data del document
:   27-12-2007

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * suport econòmic
    * política pesquera
    * flota pesquera
    * gestió de la pesca
    * indústria pesquera
    * competitivitat
    * ajuda pública

RESOLUCIÓ de 27 de desembre de 2007, de la consellera d'Agricultura, Pesca i Alimentació, per la qual s'establix el termini de presentació de sol·licituds d'ajudes acollides al Reial Decret 1517/2007, de 16 de novembre, pel qual s'establix un règim temporal d'ajudes al sector pesquer per al manteniment de la competitivitat de l'activitat pesquera, acollides al règim de minimis. [2008/310]  
El Reial Decret 1517/2007, de 16 de novembre (BOE núm. 289, de 03.12.2007), establix un règim temporal d'ajudes al sector pesquer per al manteniment de la competitivitat de l'activitat pesquera, acollida al règim de minimis.  
Esta normativa establix l'objecte, els beneficiaris, la quantia, la tramitació, la resolució, el pagament i el finançament d'estes ajudes, i es basa en la competència estatal en matèria d'ordenació del sector pesquer.  
Per això, a proposta del director general d'Empreses Agroalimentàries i Desenvolupament del Medi Rural, fent ús de les atribucions que tinc conferides i d'acord amb allò que es preveu en l'article 4 del Reial Decret 1517/2007, resolc:  
Primer  
L'objecte d'esta resolució és la gestió de les ajudes previstes en el Reial Decret 1517/2007, de 16 de novembre, pel qual s'establix un règim temporal d'ajudes al sector pesquer per al manteniment de la competitivitat de l'activitat pesquera, acollides al règim de minimis.  
Segon  
Les sol·licituds, en imprés normalitzat, acompanyades de la documentació establida en el Reial Decret 1517/2007, es presentaran en les direccions territorials de la conselleria d'Agricultura, Pesca i Alimentació.  
El termini de presentació de sol·licituds finalitzarà el 4 de març de 2008.  
Tercer  
Es delega en el director general d'Empreses Agroalimentàries i Desenvolupament del Medi Rural, la resolució i concessió de les ajudes, així com l'autorització del seu pagament.  
S'establix un termini de sis mesos per a notificar la resolució de les sol·licituds d'ajuda, comptats a partir de la remissió, per part del Ministeri d'Agricultura, Pesca i Alimentació, de la informació que s'indica en l'article 4, apartat 6 del Reial Decret 1517/2007. Les sol·licituds d'ajuda que no hagen sigut notificades en este termini, s'entendran desestimades.  
Quart  
Es faculta el director general d'Empreses Agroalimentàries i Desenvolupament del Medi Rural, per a adoptar les mesures necessàries per a l'aplicació de la present resolució.  
Quint  
El present acte posa fi a la via administrativa i contra este es pot interposar, potestativament, recurs de reposició davant de la consellera d'Agricultura, Pesca i Alimentació, en el termini d'un mes comptat des de l'endemà de la publicació, o impugnar-se directament davant de l'orde jurisdiccional per mitjà de la interposició de recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la publicació, de conformitat amb allò que es disposa en els articles 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 27 de desembre de 2007.- La consellera d'Agricultura, Pesca i Alimentació: Maritina Hernández Miñana.